b'\n_START_ARTICLE_\nRoman Jakobson\n_START_SECTION_\nVia\xc8\x9ba \xc8\x99i lucr\xc4\x83rile\n_START_PARAGRAPH_\nRoman Jakobson s-a n\xc4\x83scut \xc3\xaen Imperiul Rus \xc3\xaentr-o familie evreiasc\xc4\x83 unde, la o v\xc3\xa2rst\xc4\x83 fraged\xc4\x83, a devenit fascinat de limbaj. Student, el este un membru proeminent al Cercului lingvistic din Moscova \xc8\x99i particip\xc4\x83 la via\xc8\x9ba de avangard\xc4\x83 a Moscovei \xc3\xaen art\xc4\x83 \xc8\x99i poezie sub pseudonimul Aliagrov.   _NEWLINE_Lingvistica timpului este \xc3\xaen esen\xc8\x9b\xc4\x83 cea a neogramaticienilor care afirmau c\xc4\x83 singurul mod \xc8\x99tiin\xc8\x9bific de a studia limbajul este de a studia istoria \xc8\x99i dezvoltarea cuvintelor \xc3\xaen timp. Jakobson, \xc3\xaens\xc4\x83, care citise lucrarea lui Ferdinand de Saussure, Cours de linguistique generale (1915), dezvolt\xc4\x83 o abordare care se concentreaz\xc4\x83 asupra modului \xc3\xaen care structura limbajului permite comunicarea. _NEWLINE_\xc3\x8en februarie 1920 pleac\xc4\x83 la Revel (azi Tallinn) \xc3\xaen calitate de colaborator al Agen\xc8\x9biei de Telegrafie a Rusiei. De acolo a mers direct \xc3\xaen Cehoslovacia ca traduc\xc4\x83tor pentru Crucea Ro\xc8\x99ie.  El r\xc4\x83m\xc3\xa2ne \xc3\xaen aceast\xc4\x83 \xc8\x9bar\xc4\x83, unde \xc3\xae\xc8\x99i sus\xc8\x9bine doctoratul \xc3\xaen 1930.  _NEWLINE_\xc3\x8en 1926, \xc3\xaempreun\xc4\x83 cu Nikolai Trubetzkoi, Vilem Mathesius \xc8\x99i al\xc8\x9bi c\xc3\xa2\xc8\x9biva, a fondat Cercul de Lingvistic\xc4\x83 din Praga. Numeroasele sale lucr\xc4\x83ri privind fonologia \xc3\xael ajut\xc4\x83 s\xc4\x83-\xc8\x99i continue dezvolt\xc4\x83rile asupra structurii \xc8\x99i func\xc8\x9biei limbajului. El stabile\xc8\x99te o diagram\xc4\x83 cu dou\xc4\x83sprezece linii de sonoritate \xc8\x99i ton, o diagram\xc4\x83 comentat\xc4\x83 at\xc3\xa2t acustic, c\xc3\xa2t \xc8\x99i genetic, \xc8\x99i multe caracteristici ale acesteia sunt aplicabile consoanelor \xc8\x99i vocalelor.  Ex.\xc2\xa0: vocala A \xc8\x99i consoana K sunt compacte; pe de alt\xc4\x83 parte, I \xc8\x99i (O) U sunt vocale, iar P \xc8\x99i T sunt consoane difuze. _NEWLINE_Jakobson, care a ob\xc8\x9binut un post la Brno \xc3\xaen 1934 (confirmat \xc3\xaen 1937), a p\xc4\x83r\xc4\x83sit Cehoslovacia dup\xc4\x83 invadarea acestei \xc8\x9b\xc4\x83ri de c\xc4\x83tre trupele lui Hitler \xc3\xaen martie 1939. Mai \xc3\xaent\xc3\xa2i merge \xc3\xaen Danemarca, apoi \xc3\xaen Norvegia, unde este admis \xc3\xaen Academia de \xc8\x98tiin\xc8\x9be. Dar, dup\xc4\x83 atacul german asupra acestei \xc8\x9b\xc4\x83ri, \xc3\xaen aprilie 1940, fuge \xc3\xaen Suedia, unde devine lector \xc3\xaen vizit\xc4\x83 \xc3\xaen Uppsala. \xc3\x8en mai 1941, el p\xc4\x83r\xc4\x83se\xc8\x99te, totu\xc8\x99i, Suedia pentru Statele Unite. La New York, face parte din comunitatea, deja vast\xc4\x83, de intelectuali fugi\xc8\x9bi din Europa \xc3\xaen r\xc4\x83zboi. \xc3\x8enc\xc4\x83 din august 1940, s-a al\xc4\x83turat unui comitet de sprijin pentru France libre a lui Charles de Gaulle. La \xc3\x89cole libre des Hautes \xc3\xa9tudes, un fel de "universitate francofon\xc4\x83 a exila\xc8\x9bilor", se \xc3\xaent\xc3\xa2lne\xc8\x99te \xc8\x99i lucreaz\xc4\x83 cu Claude L\xc3\xa9vi-Strauss, care va deveni un sprijin important pentru structuralism, analiz\xc3\xa2nd \xc3\xaempreun\xc4\x83 poezia Pisicile a lui Charles Baudelaire. \xc3\x8ent\xc3\xa2lne\xc8\x99te \xc8\x99i mul\xc8\x9bi lingvi\xc8\x99ti \xc8\x99i antropologi americani, printre care lingvistul Leonard Bloomfield. _NEWLINE_\xc3\x8en 1949 , Jakobson se mut\xc4\x83 la Universitatea Harvard, unde pred\xc4\x83 p\xc3\xa2n\xc4\x83 la sf\xc3\xa2r\xc8\x99itul vie\xc8\x9bii sale. La \xc3\xaenceputul anilor 1960, Jakobson \xc8\x99i-a extins activitatea \xc3\xaentr-o viziune mai general\xc4\x83 asupra limbajului \xc8\x99i a \xc3\xaenceput s\xc4\x83 publice asupra ensamblului \xc8\x99tiin\xc8\x9belor comunic\xc4\x83rii. El dezvolt\xc4\x83 un model lingvistic \xc3\xaemp\xc4\x83r\xc8\x9bit \xc3\xaen \xc8\x99ase func\xc8\x9bii, r\xc4\x83mas cu numele de "schema lui Jakobson ". _NEWLINE_Propunerile lui pe cele dou\xc4\x83 axe ale limbajului - au influen\xc8\x9bat \xc3\xaen profunzime studiul afaziilor, precum cel al figurilor de retoric\xc4\x83 (\xc3\xaen special pentru c\xc4\x83 ele conduc la polaritatea metafor\xc4\x83 - metonimie ).'